Title: A1.9 Treball cooperatiu: Experimentem amb el nostre cos! (coavaluació taller)
Course: Biologia i geologia 3r ESO 1r T

Per tal de relacionar el que estem començant a treballar a classe de l’estudi del nostre cos, heu de fer una experimentació per veure com reacciona el vostre cos davant d’una prova d’esforç. Aquesta activitat està pensada per fer-la en grups de 4-5 alumnes, un pot fer d’entrenador/secretari i anar mesurant el temps i apuntant els resultats dels companys del grup.

Per tant, haureu de preveure uns resultats, fer l’experimentació, d’omplir una taula amb els resultats obtinguts, fer una gràfica amb ells i per últim, deduir unes conclusions tot aplicant el mètode científic.

Posteriorment, heu de proposar una nova experimentació i, si us animeu, realitzar-la i estudiar-la.

Heu d’entregar aquesta fitxa completa i les preguntes ben contestades.

Per últim, haureu de fer una co-avaluació dels resultats dels vostres companys dels diferents grups de la classe, així que us aconsello que us assegureu que teniu tots els punts ben fets abans que us ho revisin i sobretot, respecteu molt els terminis en fer fer les feines.

Bona feina!

Experimentem amb el nostre cos.

Si necessiteu ajut per resoldre les següents preguntes podeu mirar el següent enllaç a un curs de l’IOC de  “Cures bàsiques d’infermeria”

A) Qüestionari inicial:

1.- Quines són els 5 signes vitals que es mesuren per conèixer l’estat general de salut d’una persona?

2.- Els rangs normals dels signes vitals de la persona varien amb l’edat, el pes, el sexe i la salut general. Escriviu el rang normal dels 5 signes vitals en el cas dels adolescents de 13-16 anys.

3.-  Quin és l’equip mèdic necessari per trobar i mesurar els signes vitals?

B) Practiquem: Comptem les pulsacions!

1.-. Abans però, busca a la web i escriu aquí la definició de pols arterial.

2.- Per localitzar-te el pols, ho pots fer al canell o al coll. No utilitzis el dit polze perquè té un pols propi. Compta les pulsacions que tens en 15 segons i calcula les que tindries en un minut. Fes-ho un parell de cops més i calcula la mitjana.

3.- Feu la mitjana de totes les pulsacions per minut de tot el grup i calculeu el nombre de pulsacions que es fan en una hora, en un dia i en un any.

4.- Poseu-vos d’acord i ordeneu de menys a més les situacions en què el cor batega més de pressa: a classe, parlant amb els companys de classe, abans d’un examen, dormint, veient un partit de bàsquet o jugant un partit de futbol sala.

C) Experimentem: La prova de l’esforç

1.-Pren el pols en repòs.

2.-Posa una cadira davant d’una paret perquè no es mogui i situa’t davant. Seu i aixeca’t ràpidament durant 40 segons ( posa’t el temporitzador del mòbil) tan de pressa com puguis, si pot ser sense ajut dels braços. Intenta no seure completament, només recolzar el cul una mica, així treballaràs cames.

3.- Immediatament després et pendràs el pols, només durant 15 segons.

Ho repetiràs,cada minut, fins a 5 minuts d’haver començat l’esforç.

Recomano que un del grup marqui els temps i feu la prova tots a la vegada, recordeu les vostres pulsacions i anoteu-les a la taula. Si les compteu durant 15”, després les heu de multiplicar per 4!

Anota els resultats en aquesta taula:

Temps 0 = repòs

Temps E= Immediatament després de l’esforç

1.- Penseu una hipòtesi del que passarà amb les vostres pulsacions després de fer l’esforç.

Aquestes dades són de mostra perquè estan associades a l’EXCEL adjunt, el teniu de mostra.

Copia la teva taula a un excel  i adjunta el gràfic de tots els alumnes participants en l’experimentació. Fixa’t que ha de tenir tots els punts(nom gràfica, nom eixos i unitats, una línia per alumne).

D)  Preguntes finals:

1.- Quant us ha augmentat les pulsacions per minut de mitjana just després defer l’esforç?

2.- Quines són les parts del cos que més han participat en l’esforç? Com obtenen energia aquests òrgans? Quins sistemes i aparells estan involucrats en aquest experiment?

3.- En quant temps heu recuperat el ritme de pulsacions en repòs?

4.- Feu una llista dels factors que influeixen en les diferències dels resultats que hi ha hagut entre vosaltres.

5.- Quines conclusions treieu de l’experimentació? Per què reacciona així el vostre cos? Expliqueu detalladament el que ha passat.

E) Proposeu una nova experimentació.

Trieu un nou signe vital a estudiar, reviseu la 1r pregunta, que podeu mesurar amb algun instrument que teniu per casa o que es pugui mesurar sense cap aparell.

Penseu una nova experimentació entre tots,  escriviu els passos, penseu quins resultats tindreu i si voleu, realitzeu-la i estudieu els resultats. Endavant científics!

Heu d'entregar aquesta fitxa completa i les preguntes ben contestades, indicant:

1. Noms dels components del grup.
2. Curs i grup

El lliurament es pot fer com a document digital que heu de penjar a la tramesa.

Heu de fer una co-avaluació dels resultats dels vostres companys dels diferents grups de la classe i ells faran una avaluació de la vostra feina. L'avaluació la fareu mitjançant la rúbrica que podeu veure en aquesta mateixa activitat moodle. Es tracta que marqueu les caselles que més es corresponguin amb la feina presentada pels vostres companys.

Assessment form: Qualitat de la informació de les preguntes inicials

- Queden respostes per contestar
- Totes les respostes fetes, però curtes, sense justificar i amb faltes d’ortografia
- Totes les respostes fetes, ben redactades, poc justificades.
- Totes les respostes fetes,ben redactades i molt justificades.
Assessment form: Participació de l’alumnat en la part experimental

- No han fet la part experimental
- Només han participat la meitat del grup
- Ha participat la majoria
- Han participat tots
Assessment form: La gràfica dels resultats

- No està feta
- Està feta però incorrecta
- Està feta però incompleta
- Feta correctament, dades i disseny
Assessment form: Qualitat de la informació de les preguntes finals

- Queden respostes per contestar
- Totes les respostes fetes, però curtes, sense justificar i amb faltes d’ortografia
- Totes les respostes fetes, ben redactades, poc justificades.
- Totes les respostes fetes,ben redactades i molt justificades.
Assessment form: Nova proposta experimental

- No es proposa
- Es proposa però poc elaborada
- Es proposa una nova exp., però falten detalls
- La proposta està ben pensada i /o executada
Has acabat l'activitat! En la rúbrica que han omplert els teus companys podràs veure com t'han puntuat la teva feina, allò que has fet bé i allò que has de millorar.